#### MEDZReМедицинска школа

Зрењанин

**Извештај Тима за Заштиту ученика од насиља, злостављања и занемаривања**

**за школску 2016/2017.**

**Насиље је сваки облик једанпут учињеног или поновљеног вербалног или невербалног понашања које има за последицу стварно или потенцијално угрожавање здравља, развоја и достојанства деце/ученика.**

**Чланови Тима:**

* Милица Мартинов
* Маја Јерковић
* Светлана Саву
* Смиљана Берар
* Марта макан Варга
* Снежана Тица
* Ивана Сланкаменац

**Општи циљ** је унапређење квалитета живота ученика применом:

* мера превенције за стварање безбедне средине за живот и рад ученика
* мера интервенције у ситуацијама када се јавља насиље, злостављање и занемаривање у школи

**Специфични циљеви:**

* 1. Спровођење и неговање климе прихватања, толеранције и уважавања.
  2. Укључивање свих интересних група (ученици, наставници, стручни сарадници, административно и помоћно особље, директор, родитељи, старатељи, локална заједница) у доношење и развијање програма превенције.
  3. Подизање нивоа свести свих укључених у живот и рад установе за препознавање насиља, злостављања и занемаривања.
  4. дефинисање процедура и поступака за заштиту од насиља и реаговања у ситуацијама насиља.

Задаци Тима су следећи:

* учествовање у обукама за заштиту деце и ученика од насиља, злостављања и занемаривања
* информисање остатка колектива и осталих запослених у установи о мерама заштите деце, као и давање неопходних информација о облицима и врстама злостављања и њихових последица
* упознавање родитеља, старатеља и локалне заједнице са Општим и посебним протоколом за заштиту деце од насиља, злостављања, занемаривања (у даљем тексту Општи и Посебни протокол) као и са школским Програмом заштите ученика од насиља, злостављања, занемаривања (у даљем тексту Програм заштите ученика).
* координација над осмишљавањем и реализацијом програма заштите ученика
* организација процене нивоа ризика и безбедности у школи
* евалуација реализације програма заштите
* евидентирање појаве насиља
* извештавање стручних тела и органа управљања
* сарадња са надлежним установама
* припрема плана наступа пред медијима и јавношћу
* прикупљање документације

У складу са прописаним задацима Тима, осмишљене мере и активности које су предвиђене реализоване су у следећим корацима:

* Током септембра месеца школски психолог и одељенске старешине су реализовали активност упознавања родитеља са Опшим и посебним протоколом, што кроз родитељске састанке што кроз индивидуални разговор са родитељима;
* Ажурирање сарадње са надлежним установама (СУП, Центар за социјални рад) континуирано током првог полугодишта (школски психолог);
* Плакат Тима за заштиту ученика од насиља, злостављања и занемаривања (јавно истакнута имена чланова тима);
* Едукација ученика првих разреда кроз наставу грађанског васпитања о облицима и последицама насиља;
* Чланови Тима за заштиту ученика од насиља, злостављања и занемаривања одржали су три састанка

План рада је био следећи:

|  |  |  |
| --- | --- | --- |
| **АКТИВНОСТ** | **ВРЕМЕ РЕАЛИЗАЦИЈЕ** | **НОСИОЦИ** |
| Упознавање родитеља са Општим и посебним протоколом | Прве две недеље септембра | Школски психолог  Одељењске старешине  Председник савета родитеља |
| Ажурирање сарадње са надлежним установама (СУП-одељење на малолетна лица, Центар за социјални рад...) | Почетак септембра | Чланови Тима  Директор школе |
| Транспарентност чланова Тима за заштиту ученика-јавно истакнута имена и оквирна задужења | Септембар-октобар | Тим за заштиту ученика |
| Едукација ученика I разреда који не слушају наставу грађанског васпитања о облицима и последицама насиља | Октобар | Наставници грађанског васпитања |
| Осмишљавање паноа и информативних плаката о томе шта чинити и коме се обратити у случајевима злостављања, (транспарентност) | октобар-децембар | Тим за заштиту ученика |
| Анализа рада и постигнућа Тима за заштиту ученика | Мај | Тим за заштиту ученика  Директор школе  Наставничко веће |

Све наведене активности реализоване су током школске године и били су укључени поред чалнова тима и остали запослени наставници. Део предвиђених активности реализовао се кроз наставу грађанског васпитања као и на ЧОС.

Ове школске године највише пажње посвећено је одељењу 1-4, мушко-женски фризер, од.старешине Јелене Куљић.

У Зрењанину, 31.08.2017.